CELEX: 62008CN0105
Language: et
Date: 2008-03-06 00:00:00
Title: Kohtuasi C-105/08: 6. märtsil 2008 esitatud hagi — Euroopa Ühenduste Komisjon versus Portugali Vabariik

9.5.2008   
            
            
               ET
            
            
               Euroopa Liidu Teataja
            
            
               C 116/15
            
         6. märtsil 2008 esitatud hagi — Euroopa Ühenduste Komisjon versus Portugali Vabariik
   (Kohtuasi C-105/08)
   (2008/C 116/26)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: R. Lyal ja M. Afonso)
   
      Kostja: Portugali Vabariik
   Hageja nõuded
   
               —
            
            
               Tuvastada, et maksustades välismaal makstavaid intresse suurema määraga, kui intresse, mida makstakse Portugalis asutatud üksustele, piirab Portugali Vabariik teistes liikmesriikides ja EMP lepingu osalisriikides asuvate krediidiasutuste selliste teenuste osutamist, mis puudutavad hüpoteeklaene ja muid laene, rikkudes seega kohustusi, mis tulenevad EÜ artiklitest 49 ja 56 ning EMP lepingu artiklitest 36 ja 40.
            
         
               —
            
            
               mõista kohtukulud välja Portugali Vabariigilt.
            
         Väited ja peamised argumendid
   Le Código do Imposto sobre o Rendimento das Pessoas Colectivas (äriühingute tulumaksuseadustik) kohtleb krediidiasutustele makstavaid intresse maksualaselt erinevalt sõltuvalt sellest, kas need asutused asuvad Portugalis või mitte.
   Mitteresidendist krediidiasutusele makstavatele intressidele Portugalis kohaldatav maksukord toob kaasa oluliselt suurema tegeliku maksukoormuse kui see, mida kannavad residendist maksukohustuslased samasuguse tuluga seoses. Siseriiklikud õigusnormid pärsivad seega mitteresidendist krediidiasutuste tahet pakkuda Portugali turul oma teenuseid, eelkõige hüpoteeklaenu, ja takistab Portugali residentidest isikutel kasutada krediiditeenuseid, mida neile need asutused võiksid pakkuda. Seetõttu kujutavad sellised õigusnormid endast EÜ artiklites 49 ja 56 ning EMP lepingu vastavates artiklites kehtestatud põhivabaduste piirangut.